CELEX: C2005/045/31
Language: et
Date: 2005-02-19 00:00:00
Title: Kohtuasi C-508/04: Euroopa Ühenduste Komisjoni 8. detsembri 2004 hagi Austria Vabariigi vastu

19.2.2005   
            
            
               ET
            
            
               Euroopa Liidu Teataja
            
            
               C 45/17
            
         Euroopa Ühenduste Komisjoni 8. detsembri 2004 hagi Austria Vabariigi vastu
   (Kohtuasi C-508/04)
   (2005/C 45/31)
   Kohtumenetluse keel: saksa
   Euroopa Ühenduste Komisjon esitas 8. detsembril 2004 Euroopa Ühenduste Kohtule hagi Austria Vabariigi vastu. Hageja esindajad on Michael Van Beek ja Bernhard Schima, keda abistab advokaat Matthias Lang, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1.
            
            
               tuvastada, et Austria Vabariik rikkus kohustust võtta veatult või täielikult üle nõukogu 21. mai 1992. aasta direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta, (1) kuna jättis täielikult või veatult Austria õiguskorda üle võtmata selle direktiivi artikli 1, artikli 6 lõiked 1-4, artikli 7, artikli 11, artikli 12, artikli 13, artikli 15, artikli 16 lõike 1 ja artikli 22 punkti b;
            
         
               2.
            
            
               jätta kohtukulud Austria Vabariigi kanda.
            
         Õiguslikud alused ja peamised argumendid
   Käesolevas hagis väidab komisjon, et komisjonile teatatud või siis komisjonile teadaolevalt vastu võetud asjakohastes õigusnormides on direktiiv 92/43/EMÜ Kärnten'i, Alam-Austria, Ülem-Austria, Salzburg'i, Steiermark'i, Tirooli ja Vorarlberg'i liidumaades vastu võetud õigusnormide kaudu võetud Austria õiguskorda üle puudlikult.
   Komisjoni arvates ei ole üksikud liidumaad täielikult ega veatult üle võtnud direktiivi sätteid, mis käsitlevad mõisteid (direktiivi artikkel 1), üldiseid kaitsemeetmeid (direktiivi artikli 6 lõige 1), elupaikade halvenemiskeeldu (direktiivi artikli 6 lõige 2), kavasid või projekte, mis võivad kaitsealusele alale avaldada negatiivset mõju (direktiivi artikli 6 lõiked 3 ja 4), “linnudirektiivis” nimetatud kaitse süsteemi (direktiivi artikkel 7), looduslike elupaikade ja liikide kaitsestaatuse järelevalvet (direktiivi artikkel 11), IV lisa punktis a nimetatud loomaliikide kaitse süsteemi (direktiivi artikkel 12), IV lisa punktis b nimetatud taimeliikide kaitse süsteemi (direktiivi artikkel 13), keelatud püüdmis- ja tapmisvahendeid (direktiivi artikkel 15), artiklites 12-15 sätestatust erandite kehtestamist (direktiivi artikli 16 lõige 1) ning võõrliikide tahtlikku asustamist (direktiivi artikli 22 punkt b).
   
      (1)  EÜT L 206, lk 7.